b'\n_START_ARTICLE_\nGintautas Bu\xc5\xbeinskas\n_START_SECTION_\nBiografija\n_START_PARAGRAPH_\n1978 m. baig\xc4\x97 Vilniaus 31-\xc4\x85j\xc4\x85 vidurin\xc4\x99 mokykl\xc4\x85. 1983 m. baig\xc4\x97 Vilniaus universiteto Teis\xc4\x97s fakultet\xc4\x85, 1984 m. \xc4\xafstojo \xc4\xaf Maskvos M. Lomonosovo universiteto Teis\xc4\x97s fakulteto aspirant\xc5\xabr\xc4\x85 ir 1988 m. apgyn\xc4\x97 disertacij\xc4\x85 \xe2\x80\x9eCiviliniai procesiniai terminai\xe2\x80\x9c._NEWLINE_Nuo 1989 iki 1990 m. sta\xc5\xbeavosi Heidelbergo universiteto Teis\xc4\x97s fakultete (Vokietija). Nuo 1992 m. liepos m\xc4\x97n. iki rugpj\xc5\xab\xc4\x8dio m\xc4\x97n. sta\xc5\xbeavosi Londono \xe2\x80\x9eNorton Rose\xe2\x80\x9c advokat\xc5\xb3 firmoje (Jungtin\xc4\x97 Karalyst\xc4\x97). 1993 m. vasario \xe2\x80\x93 bir\xc5\xbeelio m\xc4\x97n. kaip programos \xe2\x80\x9eJaunieji Vidurio ir Ryt\xc5\xb3 Europos \xc5\xa1ali\xc5\xb3 diplomatai\xe2\x80\x9c baig\xc4\x97 Vokietijos u\xc5\xbesienio reikal\xc5\xb3 ministerijos Diplomatin\xc4\x97s akademijos kurs\xc4\x85._NEWLINE_Nuo 1983 iki 1984 m. VU Teis\xc4\x97s fakulteto Civilin\xc4\x97s teis\xc4\x97s ir civilinio proceso teis\xc4\x97s katedros asistentas, nuo 1988 iki 1989 m. VU TF Civilin\xc4\x97s teis\xc4\x97s ir civilinio proceso teis\xc4\x97s katedros vyr. asistentas, nuo 1990 iki 1993 m. LR u\xc5\xbesienio reikal\xc5\xb3 ministerijos Tarptautini\xc5\xb3 organizacij\xc5\xb3 skyriaus ved\xc4\x97jas, pasikeitus ministerijos vadovybei nutrauk\xc4\x97 diplomatin\xc4\x99 karjer\xc4\x85._NEWLINE_Nuo 1993 iki 1994 m. u\xc5\xbesienio kapitalo \xc4\xafmon\xc4\x97s UAB \xe2\x80\x9eNatufarm\xe2\x80\x9c direktorius. Nuo 1994 m. VU Teis\xc4\x97s fakulteto Darbo teis\xc4\x97s katedros vyr. asistentas, nuo 1995 m. VU docentas; nuo 1997 iki 2004 m. Vilniaus universiteto Teis\xc4\x97s fakulteto prodekanas._NEWLINE_2004 m. Seimo narys, i\xc5\xa1rinktas pagal Darbo partijos s\xc4\x85ra\xc5\xa1\xc4\x85. 2004\xe2\x80\x932006 m. Tryliktosios vyriausyb\xc4\x97s teisingumo ministras, nuo 2006 m. VU Teis\xc4\x97s fakulteto d\xc4\x97stytojas, nuo 2008 m. kovo 18 d. iki 2013 m. Utenos kolegijos direktorius 5 met\xc5\xb3 kadencijai._NEWLINE_Nuo 2013 m. Utenos kolegijos direktorius 5 met\xc5\xb3 kadencijai. Nuo 2011 - Utenos kolegijos Verslo ir technologij\xc5\xb3 fakulteto Teis\xc4\x97s katedros profesorius, nuo 2011 - Mykolo Romerio universiteto Teis\xc4\x97s fakulteto Verslo teis\xc4\x97s katedros profesorius._NEWLINE_2016 m. rugs\xc4\x97jo 29 d. i\xc5\xa1rinktas Lietuvos kolegij\xc5\xb3 direktori\xc5\xb3 konferencijos (LKDK) prezidentu._NEWLINE_Vadov\xc4\x97lio "Civilinis procesas (schem\xc5\xb3 rinkinys)" (1990), mokymo priemon\xc4\x97s "Darbo teis\xc4\x97" (2000),\xc2\xa0monografijos "Teismingumas tarptautiniame civiliniame procese" (2007), vadov\xc4\x97lio "Darbo teis\xc4\x97" (2008) bendraautoris, monografijos "Darbo gin\xc4\x8dai: teorija ir praktika" autorius (2010), knygos ,,Utenos kolegija. Laikme\xc4\x8dio \xc5\xbeingsniai"  (2014) bendraautoris. Paskelb\xc4\x97 daugiau nei 25 \xc2\xa0mokslinius straipsnius Lietuvoje ir u\xc5\xbesienyje._NEWLINE_Ved\xc4\x99s. \xc5\xbdmona Zita, Vilniaus gimdymo nam\xc5\xb3 aku\xc5\xa1er\xc4\x97. S\xc5\xabn\xc5\xabs Simonas (g. 1984 m.), Benas (g. 1998 m.), Adomas (g. 2001 m.), Pijus (g. 2011 m.)'